Document ID: /roh_data/filtered/fineweb-2-filterrobots_roh.jsonl.gz/16052

Amez il campiunadi mundial da ballape en Russia patratgan las equipas da la Super League gia a la nova stagiun. Quella cumenza la fin d’emna dals 21 e 22 da fanadur. Fin lura as preparan las equipas Svizras en differents lieus sin la partenza dal nov campiunadi. Il campiun da record, il Grasshopper Club Zürich GC, fa quai durant quest'emna en l'Engiadin'Ota a Schlarigna.
Punct culminant: Gieu amical cunter Schlarigna
Durant l’emna da trenament en Engiadin'Ota dat l’equipa dal trenader Thorsten Fink er ina partida d'amicizia cunter il CB Schlarigna. Mardi ils 3 da fanadur mira l’equipa l’emprim il gieu da la naziunala Svizra cunter la Svezia. Silsuenter datti sin la plazza da ballape da San Gian il gieu d'amicizia tranter il CB Schlarigna e GC.
RR actualitad 17:50